JUMAL KÕNELEB
Tere tulemast saatesse "Jumal kõneleb".
Minu nimi on Jan Cedercreuz ja siin on minu veetlev abikaasa Joy.
Selles saatesarjas oleme rääkinud, kuidas sinagi võid
Jumalat tundma õppida.
Jumal tahab olla meile kõigile lähedal.
Ta pole eemalolev, pilvepiiril harfi mängiv vanapapi,
vaid imeline Jumal, kes tahab olla meie lähedal.
Igaüks meist võib Teda tundma õppida.
Täna räägime sellisel imetoredal teemal nagu usk.
Enne seda soovin lühidalt korrata, millest seni on juttu olnud ja
miks me oleme teistest asjadest enne rääkinud.
Mõtlesin pisut joonistada.
Oleme nimelt käinud kaks olulist teemat esimestes osades läbi.
Kõigepealt rääkisime, milline Jumal on.
Joonistan siia esimese vundamendikivi.
Veidi püramiidi moodi. Kirjutan siia: Jumal on armastus.
Nüüd ma olen nagu õpetaja, kes tahvlile joonistab...
See on esimene väga oluline kivi, millest rääkisime esimestes osades.
Kui sa pole neid näinud, siis tasub arhiivist järele vaadata.
On väga oluline, et usklikel on õige arusaam Jumalast.
Sellest, milline Jumal päriselt on.
Me ei pea istuma ja nuputama, võime vaadata Tema Sõnast,
mida Ta enese kohta ütleb. Piiblis ütleb Jumal enese kohta,
et Ta on armastus. Jumalas ei ole apostel Johannese sõnul mingit
pimedust. Jumal on üleni hea.
See on esimene tähtis, vajalik ilmutus, et julgeksime Jumalale
läheneda, sooviksime Teda paremini tundma õppida.
Ta on hea Jumal. Ta on armastus.
Veel oleme rääkinud järgmisest... kirjutan siia: sina oled õige.
Keeruline sõna, aga mahtus täpselt.
Meil peab olema õige arusaam Jumalast ja õige nägemus iseendast.
Piibel ütleb, et Kristus sai meie õiguseks, Temas oleme õiged.
Kui usume Jeesust, oleme pärinud Tema õiguse. Mida see tähendab?
Vaata seda osa arhiivist!
Vaata seda osa, milles räägime meie positsioonist Kristuses.
Õige olemine tähendab, et oled nüüd täiuslik, patuta ja vaba.
Kui sa usud Jeesusesse. Meil on vaba pääs Jumala juurde
selle eest, mida Jeesus on teinud meie elus.
Need kaks aluskivi on väga olulised:
õige käsitlus Jumalast ja õige nägemus iseenesest.
Jumala armsad lapsed, vabad süütundest ja halvast enesetundest,
sest Jeesus kandis meie süüd, patud ja nüüd oleme Temas õiged.
Täiuslikud, imelised Jumala lapsed. Selle peale võib ehitada mõndagi.
Kõike muud imelist, mida Jumal meie eludes teha tahab.
Ta tahab kinnitada meie usku - Sellest täna räägimegi.
täna. Ta tahab meid tervendada- siia kirjutan: tervis.
Mida kõike Jumal tahab meile anda. Olulisim on, et alus on korras.
Miks? Sest kui meil on vale käsitlus Jumalast või iseendast,
võib juhtuda, et püüame Jumalale kuidagi meele järele olla või ei
julge üldse Talle läheneda, sest tunneme end nii patustena.
Võid aga alati tulla Jumala ligi, Ta on hea Jumal, Ta on sind puhtaks
pesnud Jeesuse vere kaudu. Sa ei pea end süüdi tundma!
Julgesti Jumala juurde! Nüüd räägime usust.
Kas oli hea õpetus? - Oli küll.
Me räägime, et Jumal räägib. Saatesarja nimi on "Jumal kõneleb".
Just see muutiski meie usuelu, kui mõistsime, et Jumal on tõeline
ja tahab päriselt olla meiega ühenduses ja Ta räägib meiega.
Otse meie südames vaikse Püha Vaimu häälega,
mida isegi laps võib kuulama õppida.
Ta räägib meile ka Piibli kaudu. - Eelkõige just Piibli kaudu.
Siin on palju imelisi lugusi sellest,
mida Jumal on öelnud ja rääkinud ja ka seda, mis on inimestega
toimunud kui nad on sõna kuulanud ja järginud Jumala Sõna.
Kui nad võtsid Tema Sõna tõsiselt. - Aamen!
See sama asi muutis ka meie elu. Me oleme selle võrra lapsemeelsed,
et oleme võtnud Jumala Sõna tõena. Kui Ta midagi ütles, siis me algul
ei teadnud ju, kas see on Issandalt ja kas Tema Sõna on tõsiseltvõetav.
Aga kui Ta midagi ütles, siis otsustasime selle järgi tegutseda.
Jumal hakkas tegutsema ja seetõttu on meie elu siiani täis imesid.
Päev päeva järel elame me imedes.
Ma tahaks meelde tuletada, mis juhtus päris alguses.
Jumal pani Aadama ja Eeva imelisse paradiisi rahu, armastuse,
turvalisuse, ülikülluse ja tervise oaasi, kus neil oli väga hea olla.
1. Moosese raamatust, 3. ptk loeme:
"Aga madu oli kavalaim kõigist loomadest väljal, kelled Issand
Jumal oli teinud ja ta ütles naisele:"Kas Jumal ütles seda?
Kas Jumal on tõesti seda ütelnud? Oled sa kindel,
et Ta mõtles seda, mida Ta ütles?"
Esimene asi, mida vaenlane tegi - ta küsis: Kas Jumala sõna võib
üldse usaldada? Mis siis, kui Jumal ei mõelnudki seda nii?
Sellega me võitleme kristlastena tänapäevani.
Me leiame siit imelisi tunnistusi, kuuleme, kuidas teised räägivad,
et Jumal on teinud imesid, aga meilgi on, nagu koomiksis,
väike paharet õlal. Olete ehk näinud Piilupart Donaldi koomiksit?
Ta ühel õlal on väike ingel ja teisel õlal väike paharet,
kes sosistab: See ei kuulu sulle! Jumal ei tervenda sind!
Kas oled ikka kindel, et Jumal seda mõtles?
Kui vaid taipame, et seda häält ei pea kuulama ja kui me julgeme
kuulata Jumala häält ja teha selle järgi, siis meie elu muutub.
Vaenlane tahab külvata ebausku. Ebausku ja kahtlusi.
Et hakkaksime kahtlema Jumala headuses ja heasoovlikkuses
meie suhtes. Miks see nii oluline on?
Usk on väga oluline. Piibel ütleb Heebrealaste 11:16:
"Aga ilma usuta on võimatu olla meelepärane, sest, kes Jumala
juurde tuleb, peab uskuma, et Tema on olemas ja et ta annab palga
neile, kes teda otsivad."
On iseenesestmõistetav, et vajame usku, et üldse Jumalale läheneda.
Siin öeldakse otse: kes Jumala juurde tuleb, peab uskuma,
et Jumal on olemas. Me ju ei saa tulla Jumala juurde,
kui me ei usu, et ta on olemas. Nii keegi ju ei üritakski seda.
Usk on Jumala tundmise loomulik osa.
Me peame uskuma, et Ta on olemas, kui hakkame Teda otsima.
See on imeline kirjakoht, mis jätkub nii: "Ta annab palga neile.
kes teda otsivad."
Teisisõnu võib öelda, et tasub otsida Jumalat.
Seetõttu me usust räägimegi, et usk on esmase tähtsusega
Jumala tundmises, et me üldse hakkaks Jumalat otsima.
Jumal on üleloomulik, Ta on vaimumaailmas ja kõik imeline -
Tema elu, kuningriik, rahu, armastus, tervis ja imelised asjad,
mida Piibel lubab, need on vaimumaailmas.
Kuidas need tulevad minu ellu? Mina ju ei ole vaimumaailmas,
olen lihas ja siin maailmas, mis on omadega segi ja
kus on kogu aeg raskusi. See on ju vastuolus.
Kuidas need imelised lubadused ja kõik imeline, millest räägime,
tuleb minu ellu? Kuidas see saaks nähtavaks?
See on see, mida sina ja mina oleme soovinud algusest peale.
Me tahame tundma õppida ja teenida sellist Jumalat, kes on tõeline.
Usk on nagu uks. Kogu vaimumaailma uks, mille kaudu
kõik Jumalasse ja nähtamatusse vaimumaailma puutuv meile avaneb.
Usu kaudu.
Usu kaudu võib inimene saada päästetud, usu kaudu saab vastu
võtta tervenemise, usu kaudu võib inimene vastu võtta palvevastuseid,
õnnistusi, Jumala ligiolu.
Iga kord võtan Jumalale lähenedes teadlikult uskuva hoiaku -
Tema on nüüd siin, Ta tahab minuga rääkida, Ta tahab minuga koos olla.
Alati kui Sõna loen, usun, et Ta tahab mu südame vastu rääkida.
See on uks. -Südame uks. - Südameuks, mille peame avama.
Kui lähenen Jumalale, olles kibestunud, kahtlev ja kurb,
siis on mu südameuks kinni. Lugedes Tema Sõna, mõistan,
et Ta on armuline ja hea, Ta tahab olla minu lähedal.
Jan ja Joy räägivad imelisi asju, kas see on Piiblis kirjas?
sellest kirjas. Südameuks avaneb. Usk avab mu südameukse ja
Tema rahu, armastus ja kuningriik saab tulla mu südamesse.
Võrdlen end jüngritega, kes Messiast mõeldes ootasid välist rahu.
Nad tahtsid tõsta Jeesuse kuningaks, kes võidaks roomlased,
lööks korra majja ja paistaks silma, aga Jeesus lahkus ja ütles,
et ei soovi hakata kuningaks.
Loeksin nüüd ühe kirjakoha. See on Luuka 17:20:
"Aga kui variserid temalt küsisid, millal tuleb Jumala riik, vastas ta
neile ning ütles; "Jumala riik ei tule tähelepanu äratades;"
Jeesus ütles, et Jumala riigi tulek ei ole silmaga nähtav,
aga tahaks ju ometi, et see tuleks siia nähtavasse maailma!
Miks Jeesus niimoodi ütleb?
Ta jätkab, öeldes: "Ei ütelda ka mitte: Vaata siin! või: Vaata seal!
sest ennäe, Jumala riik on seespidi teie sees!"
Nii et Jumala riik on siin. - Jeesus ehitab midagi meie sisemusse,
see algab seestpoolt. - Mitte väljast.
Oleks nii lihtne, kui Jumal teeks väliselt kõik need imed.
Ta teeb seda südame kaudu ja ehitab oma kuningriigi mu südamesse.
Kui mu süda muutub, siis hakkavad ka olukorrad muutuma.
Soovime nii sageli, et olukorrad muutuks ja Jeesus muudaks neid.
Aga kõik asjad Jumala riigis toimivad usu kaudu.
Usu kaudu saame päästetud.
Ei tea, kas keegi vaatajaist on käinud Taevas, aga suurem osa
usklikest lihtsalt usub, et ühel päeval pääseme sinna.
Usu kaudu võtame vastu pääste, aga ka kõik muu käib usu kaudu.
Mõnikord tundub see keeruline.Tahaks, et kõik asjad toimuksid kohe,
et muutus käiks silmapilkselt. Tahaksime näha palvevastuseid.
Aga nagu Joy ütles, see kõik toimub enne meie sees.
Me võtame kõike vastu usu kaudu.
Ja nagu üks naine ütles: "Usu kaudu on kõik võimalik."
Kui me sõltuksime ainult välistest olukordadest, siis oleks võimalik
ainult see, mis meile füüsiliselt võimalik on.
Aga usu kaudu on kõik võimalik. Ja me ei ole enam sõltuvad
välistest olukordadest, sest usk võib neidki muuta.
Sellest räägime veel. Aga mis see usk on?
Kas saan veel Piiblit lugeda? - Loe.
Heebrealaste 11:29 "Usu läbi nad läksid Punasest merest läbi nagu
kuiva maad mööda,..., usu kaudu langesid Jeeriko müürid, kui seitse
päeva oli käidud nende ümber, usu läbi ei saanud hoor Raahab hukka
ühes sõnakuulmatutega,..., usu läbi võitsid ära kuningriigid, viisid
täide õiguse, said kätte tõotused, sulgesid lõukoerte lõuad,
kustutasid tule väe, pääsid ära mõõgatera eest, said nõtrusest
tugevaks, said vägevaks sõjas, ajasid pakku võõraste sõjahulgad."
Usu kaudu! Usu kaudu! No see oli Vana Testamendi ajal.
Need olid kõik enne Jeesuse aega. - Sama kehtib meile siiani.
Õige jääb usust elama! - Mitte silmaga nähtavast, vaid usust.
Seda mainitakse Piiblis vähemalt kolm korda: Roomlastele.1:17
"Sest Jumala õigus on ilmunud evangeeliumis usust usku,
nii nagu on kirjutatud: Aga õige jääb usust elama.”"
Galaatlastele.3:11 "Et aga Seaduse kaudu ei saa ükski õigeks Jumala ees
on ilmne, sest usust õige jääb elama."
Ja veel Heebrealaste10:38 "Aga minu õige jääb usust elama,
kui ta taganeb, siis ei ole minu hingel temast head meelt.”
Meie elu peaks olema usust sõltuv. Me peaksime usust ära elama.
Mitte nähtavaist asjust. Milline väljakutse!
Selles võime me kõik kasvada. Aga samas see avardab meie
käsitlust - selles elus on kõik võimalik, sest usu kaudu on see nii!
Maised, füüsilised olukorrad pole enam takistuseks.
Näeme läbi kogu piibli, et füüsilised tingimused pole kunagi
Jeesust takistanud tegemast just seda, milleks Ta oli kutsutud.
Need ei pea takistama ka sind!
Saladus ongi selles, et usu kaudu on kõik ka sulle võimalik!
Halleluuja! Oleme näinud seda nii mitu korda erinevates olukordades.
Olgu haigus, või puudus või majanduslik kitsikus.
Oleme haaranud kinni Jumala Sõnast, seisnud ja uskunud, ja alati
oleme, nagu Piibliski kirjas: "Selles kõiges me saame täieliku
võidu tema läbi, kes meid on armastanud."
Kui me vaid toetume Tema Sõnale ja usume Temasse rohkem kui
olukordadesse. Miski pole võimatu! Kõik on võimalik! Halleluuja!
Ja seetõttu pole õige usust elama jäämine midagi igavat,
vaid see on vägev elu, kus kõik on võimalik. Halleluuja!
Tuleb meeles pidada, et me ei usu oma usku, vaid usume Jumalat!
Me usume Jumalasse. Usume sellesse, mida Tema võib teha.
Tema võimalustesse ja Tema väesse. See on oluline tähelepanek!
Me usume Jumalasse, Tema Sõnasse ja Tema lubadustesse.
Miski pole siis võimatu.
Kas pole tore! Usuelu saab nii põnevaks ja vägevaks ja imeliseks.
Imed ja tunnustähed järgivad. Kui vaid julgeme sellele teele astuda.
Kui on kirjutatud, et õige jääb usust elama, käib see meie kohta.
Mitte mingite musterkristlaste, kellele alt üles vaatame.
"Lase samas vaimus edasi, George!" Ei! See käib iga kristlase kohta.
Tee, mille Jumal on mulle ja Joyle ja sulle valmistanud, nõuab usku.
Sellele teele, sellesse plaani, mille Jumal on sulle valmistanud,
sellesse astumine vajab usku. Pead käima usus.
Aga see on imeline tee, sest kõik on võimalik!
See on uskliku elu retsept.
Meie elu tee: õige jääb usust elama.
Elu juhend: kõik toimib läbi usu kristlaste, meie elus.
Kui otsime vastuseid suurtele elulistele küsimustele, nagu
milline on Jumal, siis leiame vastused piiblist.
Piibel seletab ise ennast. Mitmes asjas. Näiteks kui tahta teada,
mis on usk, pole mõtet kodus istuda ja nuputada, vaid on parem
vaadata Piiblist järele, mida Sõna ütleb.
Heebrealastele 11:1 ütleb lihtsalt: "Aga usk on kindel usaldus selle
vastu, mida oodatakse ja veendumus selles, mida ei nähta."
Usk on kindel usaldus, selle vastu, mida oodatakse ja veendumus
selles, mida ei nähta.
Laiendatud piiblitõlkes öeldakse, et usk on substants, aine,
konkreetsus, tõelisus, põhi, tuum, sisu, peaosa, olemus,
nende asjade sisemine olemus, mida soovitakse. Ja see on
tunnistus neist asjadest, mida ei näe. See on aine, substants, sisu.
Selle asja sisu, mida oodatakse.
Jeesus ütles sama - mida iganes te anute või palute, uskuge, et olete
selle saanud ja see saab teile. Jeesus ütles, et kui meil on usku
millegisse, siis meil on see juba. See on substants, millest piisab.
Me ei pea seda nägema, et see oleks olemas. See on tõelisus.
Näiteks vaimus ma tean, et Issand elab minus,
kuigi ma ei näe seda.
Ma tean, et olen Jumala laps, kuigi ma ei näe seda.
Ma usun sellesse. Usu kaudu olen selle vastu võtnud.
Vana rumal ütlemine: ma ei usu, enne kui näen, ei toimi ühegi
inimese elus. Meil kõigil on palju asju, mida ei näe, aga ikka usume.
Mõni võib tunda kurvastust, kuigi see ei paista üldse välja.
Ometi on see tõde.
Usus käimine ei tähenda alati nägemist ja enamasti mitte.
Me ei käi nägemises, vaid nähtamatus.
Mida see konkreetselt tähendab?
Me näiteks oleme seda mitmeid kordi kogenud tervenemise alal.
Leidsime Jesaja raamatust imelise kirjakoha, mis ütleb, et
Tema haavade kaudu oleme me saanud terveks.
Tema haavade kaudu oleme saanud terveks!
Jeesus ütleb seda sama uuesti evangeeliumides.
Tema haavade kaudu oleme saanud terveks.
Aga mul on ju gripp! Ma ju ei ole terve. Ma olen haige!
Aga Sõna ütleb, et tema vermete läbi on meile tervis tulnud.
Ma võin seista ja uskuda sellesse Sõnasse. Kui see imeline tõde ja
see Sõna läheb mu sisse, siis see mõjutab mu ihu paranemist.
Ma ei oota kodus, et Jumal parandab,
vaid ma haaran usus sellest lubadusest ja siis minu süda
avaneb Jumala väele ja ma paranen.
Usu kaudu said nad selle, mis oli lubatud.
Oleme seda kogenud nii mitmel alal. Usu kaudu saame kõik lubadused
vastu võtta ja usu kaudu need kannavad meie elus vilja.
Tahame sind julgustada. Igaühel meist on usku.
Meil on loomulik usk. Ma usun, et see tool peab vastu ja peabki.
Piibel ütleb Roomlastele 12:3: "Sest selle armu läbi, mis mulle on
antud, ma ütlen teile igaühele, et ta ei mõtleks üleolevalt selle
kohta, mida tuleb mõtelda, vaid mõtleks nõnda, et saaks arukaks,
kuidas Jumal igaühele usu mõõdu on jaganud."
Jumal on jaganud meile kõigile usku meil kõigil on usku mingil määral.
Aga meie kõigi usk võib ka kasvada.
Sellest räägime järgmisel korral.
Joy juba pisut rääkis, kuidas Jumala Sõnast kinni haarates ja
külvates seda oma südamesse, uskudes sellesse, pidades sellest
kinni, võib su usk kasvada. Igas valdkonnas.
Mingid olukorrad ei pea enam olema takistuseks sellele, et lubadus
murraks ka füüsiliselt esile sinu elus. See algab siit.
Me käime ja elame usust, mitte nähtavast. Sellest algab seiklus!
seiklus. Haarakem kinni usust ja uskugem!
Jeesuse nimel, halleluuja!
Lõpuks palvetame koos, et Sõna saaks elavaks ja võiks meile
kõigile usku sünnitada. Sinus ja meie elus, eks!
Tänu Taevane Isa, et oled andnud meile oma Sõna! Tänu, et Sinu Sõna
ise loob usku. Tänu, et Sa räägid kõigiga oma Sõna kaudu ja see saab
sünnitada usku igaühes, kes seda loeb. Et Sõna iseenesest kannab
imelist vilja kõikides. Jeesuse nimes. Innusta vaatajaid
leidma sinu Sõnast lubadusi, haarama neist kinni ja nägema
Sinu imelisi töid oma elus. Jeesuse nimel. Aamen.
Kui soovid seda saadet toetada, võid palvetada või annetada TV7-le.
Swedbank 221048388411 SEB 10220109461019
Ole õnnistatud!
Tõlge: Meeli Martin